

**Minőségellenőr - takarmánygyár**

Munkádra igényes vagy, a részletekre is odafigyelsz, és szívesen dolgozol önállóan egy kisebb csapatban? Nemzetközi kereskedelemmel, logisztikával és mezőgazdasági termeléssel foglalkozó cégcsoportunk Bugyin található

takarmánygyárának csapatába keressük Minőségellenőr munkatársunkat.

**Milyen feladatokra számíthatsz?**

* beérkező alapanyagok vizsgálata (minőség ellenőrzése, adatok táblázatban való rögzítése, esetleges reklamációk ügyintézése beszerző kollegák felé, jegyzőkönyv készítése)
* napi gyártott késztermékek vizsgálata, azok rögzítése, eltérések jelzése
* üzem és mérlegház munkájának támogatása, esetenként helyettesítés
* alapanyag átadás termékirányítási rendszerben, mérlegelés, dokumentum kezelés (szállítólevél készítés, postai kiszállítás dokumentumainak összekészítése)
* napi-heti szintű üzemi ellenőrzés - minőségmegőrzési idők ellenőrzése, raktári dokumentumok ellenőrzése, raktári kártevők észlelése
* mintatár rendezése, megőrzési idők betartása, minták selejtezése
* laboros minták kezelése, vizsgálati megrendelők kitöltése, kapcsolattartás, csomagok összekészítése, feladása
* heti és havi leltár készítése raktáros kollegákkal, adatok rögzítése, továbbítása az illetékes terület részére

**Milyen feltételekre számíthatsz?**

* nyitott, támogató munkahelyi légkörben, modern munkakörülmények között dolgozunk, holland tulajdonú 700 fős cégcsoportunk a felelős állattartás iránt elkötelezett
* folyamatos képzési és fejlődési lehetőséget biztosítunk kollégáink számára
* munkavégzés helye: 2347 Bugyi, Alsóráda puszta 13. (csak gépjárművel megközelíthető telephely, munkába járás költségtérítés: 15 Ft/km)

**Mit várunk tőled?**

* rendelkezel legalább középfokú végzettséggel
* rendelkezel 2-3 éves releváns szakmai tapasztalattal
* magabiztosan kezeled az irodai szoftvereket, főként excel
* munkádat precízen, pontosan, felelősségteljesen végzed

**Jelentkezz hozzánk!**

Ha a fentiekből magadra ismertél, küldd el szakmai önéletrajzod bruttó bérigényed megjelölésével a **karrier@hunland.hu** e-mail címre. Tel: +36 70 198 5151.

Pályázatod beküldésével automatikusan hozzájárulsz önéletrajzod és személyes adataid kezeléséhez a Hunland cégcsoport szervezeti egységein belül. A beérkezett pályázatokat, amennyiben a pályázó másként nem rendelkezik, adatbázisunkban elhelyezzük, a törvényi követelményeknek megfelelően őrizzük, harmadik fél részére nem adjuk át, és a beérkezéstől számított 1 év múlva töröljük.